recursal/SuperWikiNEXT-32B huggingface dataset:
Primeira edición dos *Fragmenta historicorum Graecorum*, volume 1.  
París, Karl e Theodor Müller, 1841.
Os ***Fragmente der griechischen Historiker*** (*Fragmentos dos historiadores gregos*), máis coñecidos baixo a abreviatura de **FGrH**, **FGH** ou «o Jacoby», son unha colección de fragmentos de obras de historiadores gregos, reunidos polo filólogo alemán Felix Jacoby (1876-1959). Están en gran parte fundados nos *Fragmenta historicorum Graecorum* de Karl Müller, publicado en cinco tomos entre 1841 e 1870.

Jacoby emprende os FGrH en 1923. O seu fin é compilar o conxunto dos restos que subsisten de historiadores gregos hoxe perdidos: citacións, fragmentos atopados, resumos etc. Estes fragmentos están provistos dun aparello crítico, anotados e comentados brevemente, pero non se fornece tradución ningunha. O *Jacoby* contén máis de 12.000 fragmentos de fontes que chegan ata o período bizantino e, ademais das gregas, tamén de fontes noutras linguas como o armenio, siríaco e árabe.

Jacoby previra inicialmente un plan en cinco partes. Á súa morte, en 1959, apareceran 15 volumes pero só se terminaron tres partes, que comprenden fragmentos de 856 historiadores gregos:

* autores 1-63: mitógrafos e cronistas.
* autores 64-261: historiadores.
* autores 262-856: autobiografías, historias locais e obras sobre temas non gregos.

A cuarta parte debía estar consagrada ás biografías e á literatura antiga; a quinta, á xeografía histórica. Jacoby non chegou a publicar tres seccións que xa escribira e o seu comentario ao volume IIIC. Deixou máis de 1200 páxinas de notas, que permitiron a un equipo de estudosos editar o volume IV da obra.

O Instituto Arqueolóxico Alemán (DAI) está financiando a edición, tradución e comentarios do volume V, referente a fragmentos de xeógrafos gregos antigos.

Os FGrH quedan como unha referencia ineludíbel para os investigadores da historia grega. permitiron igualmente revelar fontes ata entón descoñecidas, como os atidógrafos.

Notas
-----

1. ↑  *Die Fragmente der Griechischen Historiker. CD-ROM Edition*
2. ↑  *Biography and Antiquarian Literature*
3. ↑  *Fragmentary Texts*

Véxase tamén
------------

### Outros artigos

* Historiografía grega

Ligazóns externas
-----------------

* "Fragments of Greek Historians" (en inglés). Attalus.org.  Selección de pasaxes dos volumes IIA e IIB da obra de Jacoby.
* Matthias Weeber. "FGH — Rexistro dos 856 autores" (en alemán). Arquivado dende o orixinal o 02 de xuño de 2008. Consultado o 04 de decembro de 2014.
*Venus Anadyomène* (O Nacemento de Venus) de Jean Auguste Dominique Ingres (1848).
A **feminidade** é o conxunto de cualidades pechadas no estereotipo de muller dunha cultura particular. É un concepto que fai referencia a valores, características e comportamentos tanto aprendidos, como a características biolóxicas. O seu complemento é o concepto de masculinidade. O concepto de *feminidade* tamén desenvolveu o *"ideal de feminidade"* no senso dun patrón ou modelo desexable de muller.

Enténdese por feminidade un conxunto de atributos asociados ó rol tradicional da categoría muller. Algúns exemplos deses atributos son a comprensión, a delicadeza e a mostra de afecto, a educación e os coidados da descendencia etc. Deste xeito, ó longo da historia dos países occidentais, e aínda hoxe, as mulleres sufriron unha gran presión social para responder diante da sociedade con comportamentos asociados a eses atributos.

Véxase tamén
------------

### Outros artigos

* Feminismo
* Machismo
* Muller
* Misoxinia
* Betty Friedan

|  |  |
| --- | --- |
| Control de autoridades | 
* Wd: Q866081
* BNCF: 62736
* BNF: 119495216
* FAST: 922657
* GND: 4079101-4
* JSTOR: femininity
* LCCN: sh85047739
* MAG: 2778868352

 |

|  |  |
| --- | --- |
| Identificadores | 
* MeSH: D057227

 |
Esquema do *garfo de replicación*.  
 a) molde   
b)cadea condutora   
c)cadea retardada   
d) **forquita de replicación**   
e) *primer*  
 f) fragmentos de Okazaki
A **forcada de replicación**, **forquita de replicación** ou **garfo de replicación** é unha estrutura que se forma dentro do núcleo da célula durante a replicación do ADN. Constitúe o resultado da acción de varias proteínas que teñen a finalidade de abrir a dobre cadea de ADN para facilitar a replicación do material xenético, sexa ADN ou ARN. É orixinado polas proteínas helicases, que quebran as pontes de hidróxeno que ligan as dúas cadeas de ADN.

Outras proteínas, as SSB (*single-stranded DNA binding proteins* ou proteínas que se ligan ao ADN monocatenario) contribúen a manter a estabilidade do garfo de replicación. Por último, outras proteínas como a proteína DnaA ou as topoisomerases participan dunha ou doutra maneira na replicación. A estrutura resultante ten dúas ramificacións, cada unha das cales está formada por unha cadea de ADN, e que son chamadas de cadea retardada ou descontinua e cadea líder, adiantada, condutora ou continua. A ADN polimerase vai adicionando posteriormente os novos nucleótidos para as cadeas de nova síntese, seguindo a complementariedade de bases.

Notas
-----

1. ↑  Coordinadores: Jaime Gómez Márquez, Ana Mª Viñas Díaz e Manuel González González. Redactores: David Villar Docampo e Luís Vale Ferreira. Revisores lingüísticos: Víctor Fresco e Mª Liliana Martínez Calvo. (2010). *Dicionario de bioloxía galego-castelán-inglés.* (PDF). Xunta de Galicia. p. 84. ISBN 978-84-453-4973-1.

Véxase tamén
------------

### Outros artigos

* Replicación do ADN
* Fragmento de Okazaki
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

A **fortaleza de Belogradchik** (en búlgaro: *Белоградчишка крепост*, *Belogradchishka krepost*), tamén coñecida como **Kaleto** (Калето, "a fortaleza", do turco *kale*), é unha antiga fortaleza que se atopa ós pés dos Balcáns, preto da vila de Belogradchik, en Bulgaria. A fortaleza é un dos principais atractivos turísticos e culturais da vila, e xunto coas rochas de Belogradchik son as principais atraccións da rexión. É unha das construcións defensivas mellor conservadas de Bulgaria e un monumento cultural de grande importancia no país.

Os muros da fortaleza teñen 2 metros de espesor nos alicerces e chegan até os 12 m de altura. Existen tres zonas fortificados separados que están conectados entre elas a través de portas. A fortaleza ten unha área total de 10.210 metros cadrados. A fortaleza de Belogradchik foi reconstruída para converterse máis tarde nun monumento cultural proclamado. É administrado pola autoridade do museo histórico local.

Galería de imaxe
----------------

* Unha das porta de entradaUnha das porta de entrada
* 
* 
* 
* Plano da fortalezaPlano da fortaleza

Notas
-----

1. ↑  "Belogradchik Attractions". Arquivado dende o orixinal o 30 de abril de 2021. Consultado o 9 de decembro de 2014.
Ausencia de mulleres nas negociacións para un acordo de pesca entre Mauritania e a Unión Europea.
A **fenda de xénero** (en inglés **gender gap**) é unha construción analítica e empírica que xorde da diferenza entre as categorías dunha variábel en relación coas taxas masculinas e femininas. Destaca as desigualdades existentes entre homes e mulleres en calquera ámbito, en relación co nivel de participación, acceso a oportunidades, dereitos, poder e influencia, remuneración e beneficios, control e uso dos recursos, que lles permiten garantir o seu benestar e desenvolvemento humano. As fendas de xénero exprésanse en todas as áreas do desempeño, como a económica, social, laboral, cultural, sanitaria etc. Fúndanse na xerarquización das diferenzas entre homes e mulleres e exprésanse de distinta maneira segundo a área de que se trate.

Historia
--------

Foi a feminista estadounidense Eleanor Smeal quen utilizou por primeira vez o concepto "gender gap" en 1980 aplicado na política, para explicar as diferenzas no voto de homes e mulleres na política dos Estados Unidos, e sinalando que a fenda de xénero sería decisiva na elección do novo presidente do país. En 1984, Eleanor Smeal escribiu un libro sobre a fenda de xénero: *Why and How Women Will Elect the Next President* (Harper & Row).

Notas
-----

1. ↑  *Brechas* que cómpre ignorar, *fendas* que cómpre pechar
2. ↑  Definicións no *Dicionario da Real Academia Galega* e no Portal das Palabras para *fenda*.
3. ↑  "Unidad de Igualdad de Género - Instituto Andaluz de la Mujer - Consejería para la Igualdad y el Bienestar Social".
4. ↑  "Manual para Facilitadores de auditoría de género" (PDF).
5. ↑  "The Feminist Factor Analysis". Arquivado dende o orixinal o 28 de agosto de 2018. Consultado o 04 de setembro de 2018.
6. ↑  "Ms. Magazine | The Gender Gap Then and Now". Arquivado dende o orixinal o 28 de agosto de 2018. Consultado o 04 de setembro de 2018.
7. ↑  "Gender Gap Decisive in Marriage Equality Victories".
8. ↑  "Eleanor Smeal talks about women and politics". *Christian Science Monitor*. 20 de marzo de 1984. ISSN 0882-7729. Consultado o 27 de agosto de 2018.

Véxase tamén
------------

|  |  |
| --- | --- |
|  | A Galipedia ten un portal sobre: ***Feminismo*** |

### Outros artigos

* Fenda dixital de xénero
* Desigualdade de xénero
* Diferenza salarial de xénero
* Índice de potenciación de xénero
* Índice de desenvolvemento humano relativo ao xénero

|  |  |
| --- | --- |
| Control de autoridades | 
* Wd: Q1501337
* EBID: ID
* MAG: 2986619947

 |
Coordenadas: 46°08′52″N 9°24′14″L﻿ / ﻿46.1479, 9.404
O **forte de Fuentes** , é unha construción militar que está situada en Colico, na provincia de Lecco,  no norte de Italia. Localizado no outeiro de Montecchio ou Monteggiolo nunha chaira de inundación, que no pasado foi chamada Pian di Colico é agora é coñecida como Pian di Spagna.

Fuentes foi unha importante encrucillada entre Valchiavenna, Valtellina e Alto Lario, controlando as rutas de comunicación a través dos Alpes. A construción da mesma e o seu nome débese a Pedro Enríquez de Acevedo, conde de Fuentes a comezos do século XVII. Fuentes era sobriño do duque de Alba e fora gobernador dos Países Baixos entre 1592 e 1596, por tanto coñecedor da necesidade de garantir un camiño seguro para os reforzos da Guerra de Flandres que saían de Italia e nesta época debían cruzar Suíza, ante o bloqueo das zonas próximas a Francia. Fuentes negociou cos cantones católicos suízos, conseguindo o paso das tropas hispanas polos mesmos e para consolidar a posición do Camiño español, construíu sen previo aviso o chamado Fort di Fuentes, en 1603.

Galería de imaxes
-----------------

* O conde de Fuentes
* Descrición do forte
* A lenda do papel
* O forte de Fuentes en 1707
* O camiño para o forte
* A igrexa de Santa Barbara

Notas
-----

1. ↑  Parker, Geoffrey (2010). *El ejército de Flandes y el Camino Español 1567-1659* (en Castelán). Madrid: Alianza Editorial. p. 108.

|  |  |
| --- | --- |
| Control de autoridades | 
* Wd: Q1238871
* WorldCat
* VIAF: 315143815

 |
**Forraje** é unha banda de rock galego procedente da Pobra do Caramiñal.
Ten un estilo semellante ao de Extremoduro ou Marea.

Historia
--------

Formouse no decembro de 1998 co nome de *Arrebato*, e tocaban en locais e festas da súa vila e contorna, até que catro anos máis tarde, por motivos legais, mudaron o nome polo de Forraje, nome co que se coñece actualmente, pasando brevemente polo nome de *Redada*.

Foi no ano 2003 cando gravaron o seu primeiro álbum, *Estoy Que Muerdo*, co contou coa axuda do cantante e o guitarrista de Marea. Tamén tiveron outras colaboracións destacables como a do vocalista de Barricada, El Drogas, entre outras. Tres anos máis tarde, no 2006, sae o que sería o seu segundo traballo, *Diario de un Alma Rota*. O seu terceiro disco chámase *Retales de vino y luna*, posto á venda o 17 de febreiro de 2009.

Membros
-------

* Antonio Suárez *"Lulu"*: Guitarra e voz
* Juancho Pérez *"Juancho"*: Baixo e voz
* Perfecto Mariño *"Kuervo"*: Guitarra e coros
* Gerardo Pouso *"Jerry"*: Batería

Discografía
-----------

* *Estoy Que Muerdo*, 2003
* *Diario de un Alma Rota*, 2006
* *Retales de vino y luna*, 2009

Véxase tamén
------------

### Ligazóns externas

* Páxina oficial *(en castelán)*

|  |  |
| --- | --- |
| Control de autoridades | 
* Wd: Q5788264
* Discogs: 3291488
* MusicBrainz: ID

 |
O **EHC Biel** (abreviatura de **Eishockey Club Biel**) é un equipo profesional de hóckey sobre xeo da cidade bilingüe de Biel/Bienne, Suíza. Actualmente compite na National League A (NLA), a máxima categoría do hóckey sobre xeo helvético. Xoga os seus encontros como local no Eisstadion Biel, un pavillón con capacidade para 7.000 espectadores.

Mantén unha fote rivalidade con SCL Tigers, SC Bern, EHC Olten, e HC Ajoie. Os partidos ante estes equipos adoitan atraer unha gran cantidade de espectadores.

Historia
--------

O EHC Biel foi fundado en 1939 por Heinrich Plüss. Non foi ata 1961 cando ascendeu á segunda categoría do hóckey sobre xeo suízo, a National League B (NLB), categoría da que se proclamaría subcampión tres anos despois tras perder fronte ao Genève-Servette na final. Porén, en 1967, o equipo descendía á terceira categoría, aínda que volvería á división de prata un ano despois. En 1975, logo da vitoria fronte ao EHC Visp por 7 goles a 3 ante 7.000 espectadores, o EHC Biel proclamouse por primeira vez campión da LNB, e conseguiu o ascenso á máxima categoría, a LNA, por primeira vez na súa historia.

Na súa primeira tempada na máxima categoría, o club conseguiu o subcampionato logo de perder o partido decisivo fronte ao Langnau por 6-3. En 1978 proclamouse por primeira vez campión suízo tras derrotar a Kloten (4-1), e ao ano seguinte conseguiu un novo subcampionato 5 puntos por detrás do SC Bern. O segundo título chegou en 1981, rematando a liga con sete puntos de vantaxe sobre o segundo clasificado, o EHC Arosa, e dous anos despois chegou o que sería o derradeiro título ata o momento do equipo, cando finalizou a fase final con seis puntos de vantaxe sobre o HC Fribourg-Gottéron.

A pesar destes éxitos, na tempada 1993-94 o equipo finalizou na 10ª posición, véndose obrigado a disputar o *play-out* fronte ao EHC Olten, conseguindo a permanencia. Porén na seguinte tempada o equipo descendeu á NLB tras perder as series de promoción fronte ao Rapperswil-Jona Lakers.

Finalmente, en 2008 e tras 13 tempadas na segunda categoría, o EHC Biel retornaba á máxima categoría tras impoñerse a Hockey Club La Chaux-de-Fonds o 26 de marzo. Dende o seu regreso á máxima categoría, o Biel ten conseguido a permanencia na NLA, sendo a súa mellor clasificación o 8º posto das tempadas 2011-12 e 2012-13, que lle deron a posibilidade de xogar os *play-offs* polo título, caendo nas dúas ocasións nos cuartos de final.

Palmarés
--------

* **3 National League A:** 1978, 1981 e 1983

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***EHC Biel*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en alemán)* *(en francés)*

|  |  |
| --- | --- |
| Control de autoridades | 
* Wd: Q36847
* WorldCat
* VIAF: 309603863

 |
**Fernando Miramontes Vázquez**, nado na Coruña en 1935 e finado en Vilagarcía de Arousa o 13 de xaneiro de 2021, foi un sindicalista e político galego.

Traxectoria
-----------

Dende os 10 anos marchou vivir a Ferrol onde traballou dende os 14 anos como escaiolista. Emigrou a Francia e retornou a Ferrol nos anos sesenta. Sindicalista, foi loitador antifranquista. Foi detido nove veces. Estivo preso no cárcere da Coruña 5 veces e a raíz dos sucesos de Ferrol de 1972 foi torturado salvaxemente pola policía. Militante do PCE Nas primeiras eleccións municipais da democracia foi elixido concelleiro de Ferrol. Volveu ser concelleiro en varias lexislaturas e foi tenente alcalde de Ferrol.

Notas
-----

1. ↑  Fernando Miramontes: Unha vida de militancia sindical e política
2. ↑  Galicia pierde a Fernando Miramontes, histórico dirigente del Partido Comunista y símbolo de la lucha por la libertad

Véxase tamén
------------

### Ligazóns externas

* Fernando Miramontes: Unha vida de militancia sindical e política
* El Gavilán que voló sobre el franquismo y el Ayuntamiento de Ferrol
* Fernando Miramontes, o home tranquilo
Para o concello italiano véxase: Fregona, Italia.
Fregona e cubo con escorredoiro
A **fregona** é unha ferramenta para limpar o chan. Foi inventada por Manuel Jalón en 1964, quen modificou un trebello que coñeceu nos Estados Unidos para darlle o aspecto aproximado das actuais fregonas.

Adoita ir acompañada dun cubo onde se humedece e ter un longo pau e mais unha cabeza feita de grosos e suaves fíos de tea absorbente. Para limpar o chan, logo de humedecelo, refrégase o utensilio contra a superficie. Algúns cubos inclúen un escorredoiro, para quitar o exceso de auga da fregona, co fin de non saturar o chan. Utilízase frecuentemente tamén para limpar líquidos derramados.

En 2007 Jalón demandou á familia de Emilio Bellvis Montensano por atribuírse publicamente o invento da fregona. En 2008, o Xulgado do Mercantil nº1 de Zaragoza fallou ó seu favor sentenciando que *o invento da fregona corresponde a Manuel Jalón Corominas en virtude da patente nº 298240*. Posteriormente, a Audiencia Provincial de Zaragoza ratificou esta sentenza.

Notas
-----

1. ↑  Noticia na prensa *(en* *castelán)*

|  |  |
| --- | --- |
| Control de autoridades | 
* Wd: Q828361
* AAT: 300024766
* GEC: 0276213

 |
**Eberhard August Wilhelm von Zimmermann**, nado o 17 de agosto de 1743 en Uelzen, Ducado de Brunswick-Luneburgo e finado o 4 de xullo de 1815 en Brunswick (en alemán: *Braunschweig*), Ducado de Brunswick, foi un xeógrafo e zoólogo alemán.

Traxectoria
-----------

Eberhard August Wilhelm von Zimmermann estudou desde 1761 a 1765 historia natural (medicina), filosofía, matemáticas e xeografía nas universidades de Leiden, Halle e Gotinga (e quizais tamén na de Berlín con Leonhard Euler). Graduouse en Gotinga en matemáticas (xeometría) cunha tese sobre a análise das curvas titulada *Curvarum imbricatarum consideratio analytica*.

A partir de 1766 foi profesor de matemáticas, física e historia natural no *Collegium Carolinum* en Braunschweig.

Zimmermann é famoso por ser o autor de *Specimen Zoologiae Geographicae Quadrupedum* (1777), unha das primeiras obras dedicadas á distribución xeográfica dos mamíferos.

En 1778 foi nomeado membro da Academia de Ciencias de Gotinga e máis adiante tamén dotras academias, como a Academia de Ciencias de Baviera, en 1808.

En 1796 foi elevado á dignidade de *Par do Imperio* (do Sacro Imperio Romano-Xermánico).

En 1801 foi relevado dos seus compromisos no ensino, dedicándose a traballar nas sías puiblicacións.

Principais obras
----------------

* *Geographische Geschichte des Menschen und der vierfüßigen Tiere*, Leipzig 1778-1783, dous volumes.
* *Über die Kompressibilität und Elastizität des Wassers*, Leipzig 1779.
* *Frankreich und die Freistaaten von Nordamerika*, Berlín 1795
* *Allgemeine Übersicht Frankreichs von Franz I bis auf Ludwig XVI*, Berlin 1800, dous volumes.
* *Taschenbuch der Reisen*, Leipzig 1802-13, 12 Jahrgänge.
* *Die Erde und ihre Bewohner*, Leipzig 1810-13, cinco volumes.

Abreviatura
-----------

A abrteviatura **Zimmermann** enprégase para recoñecer a Eberhard August Wilhelm von Zimmermann como autoridade na descricíón e taxonomía en zooloxía.

Notas
-----

1. 1 2  Hoxe no *Land* da Baixa Saxonia.
2. ↑  Zimmermann, Eberhard August Wilhelm, *(en alemán)*

|  |  |
| --- | --- |
| Control de autoridades | 
* Wd: Q213607
* WorldCat
* VIAF: 89539842
* BAV: ADV11327872
* BIBSYS: 1098999
* BNCHL: 000249730
* BNE: XX1766035
* BNF: 12330956p
* CERL: cnp01261923
* CiNii: DA05992426
* DeutscheBio: 11882435X
* FAST: 147346
* GND: 11882435X
* ISNI: 0000 0001 2143 0278
* LCCN: n84133685
* NKC: mzk2009511810
* NLA: 36542931
* NLG: 221460
* NTA: 070400660
* OL: OL2401122A
* openMLOL: 13125
* PTBNP: 214232
* SELIBR: 322389
* SNAC: w6m92131
* SUDOC: 067041280
* WikiTree: Von\_Zimmermann-4
* zbMATH: von-zimmermann.e-a-w

 |
Coordenadas: 42°59′32″N 7°32′34″O﻿ / ﻿42.992352078484, -7.542727136424

| Facultade de Humanidades de Lugo |
| --- |
| [[Ficheiro:|200px]] |
| Universidade: | Universidade de Santiago de Compostela |
| Localización: | Lugo |
| Campus: |  |
| Enderezo: | Rúa Benigno Ledo |
| Ano de fundación: |  |
| Decano: |  |
| Docentes: |  |
| Estudantes: |  |
| Teléfono: |  |
| Correo electrónico: |  |
| Páxina web: | Web oficial |

A **Facultade de Humanidades de Lugo** é un centro educativo pertencente á Universidade de Santiago de Compostela, situado no complexo docente do Campus Universitario.
Nela impártense estudos correspondentes ao plan de estudos adaptado ao Espazo Europeo de Educación Superior e ao plan de estudos antigo, en extinción. Dentro da nova oferta educativa está o grao en Ciencias da Cultura e Difusión Cultural, que nace co obxectivo de establecer a conexión formativa entre dous ámbitos académicos e profesionais: os estudos humanísticos e a comunicación audiovisual. Tamén se imarte o Grao en Lingua e Literatura Españolas, adaptación da Filoloxía Hispánica e existente tamén no Campus de Santiago de Compostela.

Estudos que se imparten: 

* Segundo o plan de estudos antigo:
	+ Licenciatura en Filoloxía Hispánica
	+ Licenciatura en Humanidades
* Segundo o plan de estudos adaptado ao EEES
	+ Máster en Servizos Culturais
	+ Grao en Lingua e Literatura Españolas.
	+ Grao en Ciencias da Cultura e Difusión Cultural.

Véxase tamén
------------

### Ligazóns externas

* Páxina oficial do centro
Coordenadas: 43°19′58″N 8°24′50″O﻿ / ﻿43.332777777778, -8.4138888888889

| Facultade de Socioloxía da Coruña |
| --- |
| Facultade de Socioloxía da Coruña |
| Universidade: | Universidade da Coruña |
| Localización: | A Coruña |
| Campus: | Elviña |
| Enderezo: |  |
| Ano de fundación: |  |
| Decano: |  |
| Docentes: |  |
| Estudantes: |  |
| Teléfono: |  |
| Correo electrónico: |  |
| Páxina web: | Web oficial |

A **Facultade de Socioloxía** é un centro educativo da Universidade da Coruña situado no campus de Elviña. Actualmente, nesta facultade impártese a Licenciatura en Socioloxía, así como un programa de doutoramento en Socioloxía.

O Campus de Elviña sitúase nos arredores da cidade, onde se achan as instalacións deportivas da Universidade da Coruña.

Equipo decanal
--------------

O actual decano é Antón Álvarez Sousa, sendo a vicedecana Laura Oso Casas.

Notas
-----

1. ↑  "Equipo decanal"

Véxase tamén
------------

### Outros artigos

* Socioloxía
* Universidade da Coruña

### Ligazóns externas

* Páxina oficial da Facultade


---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
Para outras páxinas con títulos homónimos véxase: Parroquia.
Antigo edificio da xunta de freguesía da Sé de Braganza.
A **freguesía** (en portugués: *freguesia*), é a menor división administrativa do territorio en Portugal e no antigo Imperio Portugués, que comprende tanto ao poder político como ao relixioso.

En Portugal e no antigo Imperio Portugués
-----------------------------------------

En Portugal unha freguesía é unha división administrativa obrigatoria para todos os concellos, isto quere dicir que todos deben ter polo menos unha, agás o de Vila do Corvo, onde esta división territorial non existe. As freguesías son gobernadas por unha *junta de freguesia* (xunta de freguesía), un órgano executivo que é elixido polos cidadáns censados no respectivo territorio.

En Portugal existen 4257 freguesías, con extensións que van dos 100 km² a apenas algunhas hectáreas, e poboacións de ducias de persoas a ducias de milleiros de habitantes. Os municipios son os encargados de propor e crear novas freguesías no seu territorio, que deben obedecer a un conxunto de criterios fixados por lei. En Portugal hai 5 concellos que constan dunha soa freguesía, e o concello de Barcelos ten 89, por exemplo.

As autoridades portuguesas establecen tres tipos diferentes de freguesías, para os efectos de ordenamento do territorio:

* **freguesías urbanas** - freguesías que posúen unha densidade de poboación superior aos 500 h/km² ou que integren un lugar con poboación residente superior ou igual aos 5.000 habitantes.
* **freguesías semi-urbanas** - freguesías non urbanas que posúen unha densidade de poboación superior aos 100 h/km² e inferior ou igual aos 500 h/km², ou que integren un lugar con poboación residente superior ou igual a 2.000 habitantes e inferior a 5.000 habitantes.
* **freguesías rurais** - as restantes.

As freguesías están representadas nos órganos municipais polo presidente da xunta, que ten lugar, por inherencia de cargo, na asemblea municipal. As freguesías teñen cadanseu escudo e cadansúa bandeira. As freguesías portuguesas son a representación civil das antigas parroquias católicas; moitas delas xurdiron idénticas ás antigas unidades eclesiásticas medievais.

Curiosidade
-----------

O termo *freguês* en portugués tamén designa o asistente habitual a unha igrexa católica, así como o cliente habitual dunha tenda, tamén chamada *freguesia*.

Véxase tamén
------------

### Outros artigos

* Freguesías de Portugal
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Freezer** (フリーザ, *Furīza*?) é un personaxe do universo de *Dragon Ball* creado por Akira Toriyama, que aparece primeiro no manga e despois na súa adaptación ó anime en *Dragon Ball Z*. Freezer tamén aparece no especial de televisión *O pai de Goku*, en dous filmes de Dragon Ball Z, en *The Plan to Eradicate the Saiyans* e en *Dragon Ball GT*.

Freezer é membro dunha raza descoñecida que se pode transformar en formas con menor poder (que son as que empregan acotío para manter o seu poder oculto e controlar a súa forza). Outra das súas características é que pode vivir flotando no espazo exterior, sen necesidade de respirar. O seu nome provén dunha deformación do inglés freezer (フリーザー furiizaa, conxelador), que tería relación co nome do seu pai, do seu irmán e o do seu fillo.

Curiosamente, mentres que os seus homes viaxan voando, el prefire facelo nunha máquina, aínda que tamén ten a habilidade de facelo. Freezer é un guerreiro que conxuntamente con seu pai e irmán, quere conquistar todo o universo. Por este motivo, coa súa impresionante forza e poder, reuniu un devastador exército para conquistalo. Non lle importa matar e torturar á xente de todo o universo para poder conseguir os seus malvados desexos de conquista. É considerado como o primeiro grande inimigo de Son Goku, seguido de Célula e o Majin Boo.

Véxase tamén
------------

### Outros artigos

* Lista de personaxes de Dragon Ball

| * v
* c
* e
Personaxes de Dragon Ball |
| --- |
| Guerreiros do espazo | Son Goku · Son Gohanda · Son Goten · Vexeta · Toranks · Pan · Bra · Raditz · Nappa · Barduck · Rei Vexeta · Turles · Brolin |
| Humanos | Bulma · Chichi · Mestre Mutenroi · Krilín · Yamcha · Yajirobe · Chaoz · Lunch · Ten Shin Han · Doutor Guero · Videl · Señor Satán · Oob |
| Namekianos | Piccoro · Kamisama · Piccoro Daimaō · Dende · Nail |
| Aliens | Freezer · Rei Cold · Máxico Boo · Babidi · Bebé |
| Androides | C-16 · C-17 · C-18 · C-19 · C-20 · Célula · Súper C-17 |
| Dragóns | Shenron · Polunga · Shenron vermello · Dragóns escuros |
| Outros | Señor Popo · Karín · Oolong · Puar · Pilaf |


|  |  |
| --- | --- |
| Control de autoridades | 
* Wd: Q757313
* MyAnimeList: 3694

 |
Fragmentación e destrución do hábitat dos grandes simios en África Central. Información de GLOBIO e o proxecto GRASP
A **fragmentación do hábitat** é un proceso de cambios ambientais importante para a evolución e bioloxía da conservación. Como o seu nome implica, describe a aparición de descontinuidades (fragmentación) no ambiente que habita un organismo (e que implica cambios no seu hábitat). A fragmentación de hábitat pode ser causada por procesos xeolóxicos que paseniñamente mudan a configuración do medio ambiente físico, ou por actividades humanas, por exemplo, a conversión de terras, o cal pode alterar o ambiente dunha forma moito máis rápida na escala de tempo. Considérase que os procesos xeolóxicos sexan unha das principais causas de especiación (fundamentalmente a especiación alopátrica), mentres que as actividades humanas estarían implicadas na extinción de moitas especies.

Un caso de fragmentación de hábitat é a causada polos humanos cando a vexetación nativa é removida para instalar produción agrícola, desenvolvemento rural ou plan urbano. O hábitat que algunha vez formaron unha unidade, fican separados en fragmentos illados. Despois dunha limpeza intensiva do terreo, os fragmentos de hábitat tenden a converterse en illas separadas por camiños, estradas, pastos ou terreos baldíos.

No termo fragmentación de hábitat pódense considerar seis procesos discretos:

* Redución da área total do hábitat.
* Incremento da cantidade de delimitacións.
* Decrecemento da cantidade de hábitat interior.
* Illamento dun fragmento do hábitat doutras áreas do mesmo.
* Ruptura dun sector do hábitat en subsectores máis pequenos.
* Decrecemento do tamaño medio dos sectores dun hábitat.

Véxase tamén
------------

* Biodiversidade
* Destrución de hábitat
* Ecosistema
* Hábitat

Ligazóns externas
-----------------

En inglés
* GLOBIO, programa de localización xeográfica dos impactos de actividades humanas presentes, pasadas e futuras nos ambientes naturais e os seus fragmentación, especialmente nas zonas grandes silvestres.
* Monash Virtual Laboratory - Simulacións de fragmentación de hábitats e xenética de poboacións, de Monash University's Virtual Laboratory.
* Defragmentation in Belgium (Flanders) - Connecting nature, connecting people. Consultado: 23 de outubro de 2018
* Bekker, Hans; van der Grift, Edgar. "Wildlife passages. De-fragmentation in the Netherlands. How to evaluate their effectiveness" [Corredores de vida silvestre en Holanda. Como avaliar o seu efecto?] (PDF). *Ministerio para a Transición ecolóxica* (en inglés). Consultado o 22 de xaneiro de 2009.

|  |  |
| --- | --- |
| Control de autoridades | 
* Wd: Q913302
* BNF: 13743430c
* JSTOR: habitat-fragmentation
* LCCN: sh96009184
* MAG: 124886560

 |
| Farallón de Paxaros |
| --- |
|  |
| Vista da illa |
|  |
| Datos |
| Capital |  |
| País | Estados Unidos |
| Localización | Océano Pacífico |
| Arquipélago | Illas Marianas |
| Linguas |  |
| Poboación (2009) | Deshabitada |
| Superficie | 2,55 km² |
| Densidade |  |
| Coordenadas | 20°32′42″N 144°53′37″L﻿ / ﻿20.54500, -144.89361 |
| Maior Altura | 360 m. |
|  |
| Localización |
| Localización da illa |
|

**Farallón de Paxaros** ou **Urracas** é a illa máis occidental das Illas Marianas do Norte e esta deshabitada. É tamén o punto máis occidental nos Estados Unidos se se inclúen as áreas insulares e excluíndo a liña internacional de cambio de data. 

A súa altura máxima é de 360 m sobre o nivel do mar. Ten un diámetro de 1.2 millas, e é unha illa volcánica que tivo varias erupcións, a última do 27 de marzo ao 10 de abril de 1967. As illas máis veciñas son as de Saipán e Tinian.

Farallón de PaxarosFarallón de Paxaros

|  |  |
| --- | --- |
| Control de autoridades | 
* Wd: Q1384924
* GEC: 0509631
* GeoNames: 4041263
* OSM: 7262544
* VOGRIPA: 1309

 |
**Gush Emunim** (hebreo: **גוש אמונים** *Bloque dos fieis*) foi un movemento político israelí. O movemento xurdiu despois das conquistas da Guerra dos seis días en 1967, aínda que formalmente non se estableceu como organización ata 1974, na Guerra do Yom Kippur. Gush Emunim estaba próximo ao Mafdal-Partido Nacional Relixioso, o partido do sionismo relixioso. O seu obxectivo era propiciar o asentamento dos xudeus na terra que eles crían que Deus lle concedera aos xudeus.

Historia
--------

En 1968 un grupo de xudeus dirixidos polo rabino Moshé Levinger ocupan ilegalmente terras na cidade de Hebrón, aínda que o goberno israelí se opuña ao primeiro, a ocupación converteuse no sentamento de Kiryat Arba, no leste da cidade. En 1974 un grupo de estudantes do asentamento dirixidos polo rabino Zvi Yehuda Kook fundan a organización, e organizan unha campaña de propaganda, incluíndo protestas masivas e un novo asentamento en Sebastia. En 1977 o goberno de Menachem Begin legalizou o asentamento, pero tras a devolución da península do Sinaí e a demolición de todos asentamentos xudeus na área, o Gush Emunim entrou en conflito co goberno.

|  |  |
| --- | --- |
| Control de autoridades | 
* Wd: Q1506923
* WorldCat
* VIAF: 136577382
* BIBSYS: 97052482
* BNF: 11973720k
* EBID: ID
* GND: 119320674X
* LCCN: n84016461
* NKC: kn20140926002
* NLA: 61542136
* SUDOC: 027764532

 |

---

|  |  |
| --- | --- |
|  |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Eadwine**, finado en 982, foi un *ealdorman* de Sussex.

Traxectoria
-----------

A súa morte foi rexistrada en 982 e foi enterrado na Abadía de Abingdon en Berkshire, onde se compilou unha versión da *Crónica anglosaxoa*. Segundo os rexistros da abadía, no que aparece citado como *princeps Australium Saxonum, Eadwinus nomine*, legoulles propiedades no seu testamento, malia o documento non sobrevivir. Anteriormente no mesmo ano testemuñou nun documento do rei Æðelræd Unræd como *Eaduuine* dux. O seu nome engadiuse tamén a un documento falsificado datado en 956 (posibelmente un erro por 976)

Notas
-----

1. ↑
2. ↑

| * v
* c
* e
Reis de Sussex |
| --- |
| Orixes | 
* *Ælle*
* *Cissa*

 |
| século VII | 
* Æthelwealh
* Berthun
* Andhun

 |
| século VIII | 
* Nothhelm
* Watt
* Bryni
* *Osric*
* Æthelstan
* Æthelberht
* Osmund
* Oswald
* Oslac
* Aelfwald
* Ealdwulf

 |
| século X | 
* Eadwine

 |
| En itálica, individuos cuxo rango, ou mesmo existencia, son inseguros. |

|  |  |
| --- | --- |
| Control de autoridades | 
* Wd: Q2896830
* PASE: 14147

 |
**Guillermo Joaquín de Osma Scull**, nado na Habana o 24 de xaneiro de 1853 e finado en Biarritz o 7 de febreiro de 1922, foi un diplomático, arqueólogo e político español.

Traxectoria
-----------

Conde de Valencia de Don Juan, logo de realizar estudos nas universidades da Sorbona e Oxford, entrou na carreira diplomática en 1877, na que permaneceu ata 1891 cando foi elixido deputado a Cortes polo distrito de Monforte representando ao Partido Conservador, sendo reelixido polo mesmo distrito nas sucesivas eleccións que se celebraron ata 1918. En 1919 foi nomeado senador vitalicio.

Foi ministro de Facenda en dous dos gobernos presididos por Antonio Maura: entre o 5 de decembro de 1903 e o 16 de decembro de 1904, e entre o 25 de xaneiro de 1907 e o 23 de febreiro de 1908. Da súa etapa ministerial destaca a promulgación da "Lei de Alcohois e de Azucres"

Foi tamén Presidente do Consello de Estado e Gentilhombre de cámara con ejercicio do Rei Afonso XIII. Destacou como arqueólogo debéndoselle a fundación, en 1916, do Instituto de Valencia de Don Juan, en Madrid.

|  |  |  |
| --- | --- | --- |
| Predecesor:**Augusto González BesadaJuan Navarro Reverter** | **Ministro de Facenda**1903 - 19071907 - 1908 | Sucesor:**Tomás Castellano VillarroyaCayetano Sánchez Bustillo** |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guillermo de Osma Scull Modificar a ligazón no Wikidata*** |

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q9001374
* WorldCat
* VIAF: 37777482
* BNE: XX1184028
* BVMC: 14911
* DBE: guillermo-joaquin-de-osma-y-scull
* GEC: 0047872
* GND: 121564029
* ISNI: 0000 0000 5930 419X
* LCCN: no2002098408
* NTA: 072664177
* OL: OL4853998A
* SUDOC: 254964257
* Arquivo Histórico de Deputados (1810-1977): 83570
* Senadores de España (1834-1923): 2103

 |
O furacán o 10 de outubro de 1910.
O **furacán de Cuba de 1910**, popularmente coñecido como o **Ciclón dos Cinco Días**, foi un ciclón tropical destrutivo e pouco frecuente que asolou Cuba e os Estados Unidos en outubro de 1910. Formouse no sur do Caribe o 9 de outubro e intensificouse mentres se movía cara ó noroeste, converténdose nun furacán o 12 de outubro. Despois de cruzar a parte occidental da illa de Cuba, chegou ó seu punto culminante o 16 de outubro, día no que acadou a categoría 4 na Escala de furacáns de Saffir-Simpson. Movíase nun círculo en sentido antihorario e chegou de novo a Cuba. Despois seguiu cara a Florida, recalando preto do Cabo Romano. Despois de moverse a través do estado, chegou á costa do sueste dos Estados Unidos antes de desfacerse en mar aberto.

Por mor do seu bucle pouco frecuente, os informes iniciais afirmaban que se trataba de dúas tempestades separadas que se desenvolveron e recalaron nunha rápida sucesión. O seu percorrido foi obxecto dun gran debate na época até que finalmente se identificou como unha única tempestade. A análise do acontecemento levou a unha maior comprensión deste tipo de fenómenos meteorolóxicos.

A tempestade está considerada como unha das peores catástrofes naturais na historia cubana. Provocou moitos danos materiais e milleiros de persoas quedaron sen casa. Tamén tivo un grande impacto en Florida, onde destruíu moitas casas e provocou asolagamentos. Aínda que o dano monetario total da tempestade é descoñecido, estímase que só na Habana os danos excederon o millón de dólares e 250 000 nos Keys de Florida. Como mínimo, houberon 100 mortos só en chan cubano.

Véxase tamén
------------

### Bibliografía

* Barnes, Jay (2007). *Florida's Hurricane History*. Chapel Hill Press. ISBN 0-8078-3068-2.
* Longshore, David (2008). *Encyclopedia of Hurricanes, Typhoons, and Cyclones*. Checkmark Books. ISBN 0-8160-7409-7.
**Fernando Esteban Eusebio Virgós Pintos**, nado en Santiago de Compostela o 26 de decembro de 1903 e finado en Meis o 7 de xullo de 1978, foi un médico galego.

Traxectoria
-----------

Fillo de Leoncio Virgós Guillén, farmacéutico e médico santiagués. Estudou o bacharelato no Instituto de Santiago de Compostela. Fixo Medicina na Universidade de Santiago de Compostela (1921-1926). En 1928 aprobou en Madrid as oposicións a inspector de sanidade municipal. En 1930 exercía como médico en Meis; tamén exerceu en Caldas de Reis e Vilagarcía de Arousa. En 1940 foi nomeado vogal do colexio médico provincial.

Vida persoal
------------

Casou con María del Rosario Cea Rey, e foi pai de María del Rosario, Fernando Javier e María Teresa Virgós Cea.

Véxase tamén
------------

### Bibliografía

* Gallego Rei, Mario; Milleiro Sánchez, Celso Xavier; Moreira Docampo, Xosé Manuel (2012). *Para despois do silencio. O Concello de Meis da II República a Guerra Civil*. Vigo: Ir Indo. pp. 179–180. ISBN 978-84-7680-692-0.
**Fernando Zunzunegui Rodríguez**, nado en Vigo o 5 de outubro de 1943 e finado en Madrid o 28 de agosto de 2014, foi un futbolista galego que xogaba na demarcación de defensa.

Traxectoria
-----------

Comezou a xogar no equipo xuvenil do Chao, pasando rapidamente ao Celta de Vigo. Nun primeiro momento foi cedido ao Turista, porén o xa internacional xuvenil foi repescado tendo aínda tempo a debutar co primeiro equipo esa mesma tempada. Pronto se fixo cun posto na defensa titular. A tempada 1964-1965 foi o seu ano máis completo no Celta pero tamén o último

Rematada a tempada comezaron a chegar ofertas polo defensa vigués, fichando finalmente polo Real Madrid o 17 de xuño de 1965 a cambio de millón e medio de pesetas e as cesións de Pedrito, Lavandera e Roberto. No equipo madrileño xogou durante seis tempadas en varias posicións, disputando un total de 76 encontros. A pesar da súa boa traxectoria sempre se lle recordará o autogol que anotou na final da Copa de 1968 que deu a vitoria ao FC Barcelona por 1-0.

No ano 1973 e despois de enfrontamentos co adestrador Miguel Muñoz marchou para o Levante UD a xogar en Segunda División.

Palmarés
--------

* 4 Ligas co Real Madrid: 1967, 1968, 1969 e 1972
* 1 Copa do Rei co Real Madrid en 1970

Notas
-----

1. ↑  "Fallece Fernando Zunzunegui". *Real Madrid CF* (en castelán). 28 de agosto de 2014.

Véxase tamén
------------

### Ligazóns externas

* Marcos L. Bacariza (30 de setembro de 2009). "Zunzunegui". *Yo jugué en el Celta* (en castelán).

|  |  |
| --- | --- |
| Control de autoridades | 
* Wd: Q3328222
* BDFutbol: 5981
* Transfermarkt: 251145

 |
Guindastres do porto da Coruña.
Un **guindastre** é un aparello de elevación de cargas. A ampla gama de modelos de guindastres teñen poucas cousas en común: a pluma e elevación mediante polispastos accionados por cables.

Denomínase tamén coa forma **grúa**, que o Dicionario da Real Academia Galega admite como forma menos recomendable.

Historia
--------

O guindastre é a "evolución" do puntal de carga que se ten usado dende a antigüidade. Os seus fundamentos foron expostos por Blaise Pascal, mais foi patentado por Luz Nadina con posterioridade. Existen documentos antigos​ nos que se pon de manifesto o uso de máquinas semellantes a guindastres en Sumeria e Caldea, de onde pasaron a Exipto.

Aplicacións e tipos
-------------------

Úsanse en obras de construción, portos, instalacións industriais e outros lugares onde se levan cargas de xeito aéreo. Hai moitos tipos, conforme ó traballo a desenvolver. Un criterio moi empregado para a clasificación é en canto á súa mobilidade:

### Móbiles

* Sobre cadeas ou eirugas.
* Sobre rodas ou plataforma.
* Autogrúas, de grande tamaño, sobre vehículos especiais.
* Camión grúa.

### Fixos

Coa capacidade para soportar cargas maiores e conseguir máis altura con estabilidade. A súa característica é que a súa estrutura principal queda ancorada ó chan. Algúns poden ser montados e desmontados no lugar de traballo.

* Ponte ou pórtico, empregadas na construción naval e en pavillóns industriais.
* Derrick
* Plumas, situados para axuda de carga nos camións.
* Carretilla elevadora ou montacargas

Galería de imaxes
-----------------

*Artigo principal**:* Galería de imaxes de guindastres de Galicia.
* Guindastre nun estaleiro, en Camposancos.Guindastre nun estaleiro, en Camposancos.
* Guindastre-torre automontante.Guindastre-torre automontante.
* Lastre da base dun guindastre-torre, con pezas de cemento de 2.800 kg cada unha.Lastre da base dun guindastre-torre, con pezas de cemento de 2.800 kg cada unha.
* Porto da Coruña, peirao do Centenario.Porto da Coruña, peirao do Centenario.

Notas
-----

1. ↑  Definicións no *Dicionario da Real Academia Galega* e no Portal das Palabras para *guindastre*.
2. ↑  "Historia de la grúa en la antigüedad". *Contenedores y módulos*. Arquivado dende o orixinal o 08/07/2017. Consultado o 24/08/2017.

|  |  |
| --- | --- |
| Control de autoridades | 
* Wd: Q178692
* BNCF: 22284
* BNE: XX524664
* BNF: 133308405
* GEC: 0233129
* GND: 4032761-9
* JSTOR: construction-cranes
* LCCN: sh85033740
* NKC: ph128076

 |
**Fernando Suárez Cortiñas** é un político galego do PSdeG-PSOE.

Traxectoria
-----------

É funcionario do concello de Santiso, onde exerceu como auxiliar administrativo e secretario do Xulgado de Paz. Nas eleccións municipais de 2011 encabezou a candidatura do PSdeG-PSOE á alcaldía de Santiso e foi elixido alcalde grazas a un pacto de goberno co BNG e Independientes por Santiso. En xullo de 2013 cede a alcaldía a Manuel Adán López, do BNG, cambio que fora acordado no pacto de goberno.

|  |  |  |
| --- | --- | --- |
| Predecesor:**Ovidio Leiva Pereiro** |  **Alcalde de Santiso** 2011 - 2013 | Sucesor:**Manuel Adán López** |

Notas
-----

1. ↑  PSOE, BNG e independientes se alían en Santiso y mandan al alcalde del PP a la oposición *La Voz de Galicia*, 27/05/2011 *(en castelán)*.
2. ↑  El PSdeG cede al Bloque la alcaldía de Santiso *La Voz de Galicia*, 10/07/2013 *(en castelán)*.

Véxase tamén
------------

### Outros artigos

* Eleccións municipais en Santiso

### Ligazóns externas

* Entrevista en *La Voz de Galicia*
**Daniel Revenu**, nado en Melun o 5 de decembro de 1942, é un tirador de esgrima francés, xa retirado, gañador de seis medallas olímpicas.

Traxectoria
-----------

Fillo do mestre de armas Ernest Revenu, foi especialista na modalidade de florete e con 21 anos participou nos Xogos Olímpicos de 1964 celebrados en Toquio, gañando a medalla de bronce na proba individual e por equipos de florete. Nos Xogos Olímpicos de 1968 de México revalidou a súa medalla de bronce en individual e logrou unha de ouro na proba por equipos. Nos Xogos Olímpicos de 1972 de Múnic quedou eliminado nas semifinais na proba individual pero gañou a de bronce por equipos, metal que revalidou nos Xogos Olímpicos de 1976 de Montreal.

Ao longo da súa carreira voi tres veces campión de Francia (1963, 1965 e 1974) e gañou seis medallas no Campionato do Mundo de Esgrima, dúas delas de ouro. É autor de estudos, manuais e libros de divulgación sobre a esgrima e o seu ensino: *Escrime et éducation* (1974), *Contribution à l'étude de la personnalité de l'escrimeur* (1979), *Les Fiches de l'éducateur* (1985), *Manuel de l'éducateur* (1985), *Initiation à l'escrime: une démarche pour l'école* (1985), con Raymond Thomas escribiu *L'escrime* (1992) para a colección Que sais-je ?.

Véxase tamén
------------

### Ligazóns externas

* *(en inglés)* www.olympic.org - Daniel Revenu
* *(en inglés)* www.sports-reference.com - Daniel Revenu

|  |  |
| --- | --- |
| Control de autoridades | 
* Wd: Q531955
* OCID: daniel-revenu
* Sports Reference: daniel-revenu-1

 |
**Fernando González**, alcumado **Gonzo**, nado en Vigo en 1976 aínda que con orixes familiares en Riotorto (Lugo), é un xornalista galego. Actualmente presenta o programa de laSexta, *Salvados*.

Traxectoria
-----------

Despois de traballar en diversos medios como xornalista, como Radio Nacional de España ou *La Opinión* da Coruña, Fernando González debutou na televisión no programa *Caiga Quien Caiga*, dirixido nesa época polo humorista Manel Fuentes. Encargábase da sección chamada "¡Proteste ya!", que recollía protestas cidadás e as confrontaba co que dicían os políticos afectados, nun xeito de xornalismo de participación e implicación. Despois de rematar ese programa, mudouse para Antena 3, onde ensaiou o mesmo xénero de xornalismo-protesta, pero nunha emisión propia e presentada exclusivamente por el. A aventura non lle durou moito; a canle unha vez rematado o verán optou por converter o programa nun espazo adicado aos sucesos e a información do corazón e foi nese intre cando o presentador galego dixo basta. O programa continuou sen a súa presenza pero foi suprimido ás dúas semanas. Dende entón Antena 3 emite un magazine a base de prensa rosa e sucesos como principais ingredientes e que mantén o mesmo índice de audiencia que colleitara *El Método Gonzo* nas súas derradeiras semanas.

A seguinte aventura de Gonzo en Antena 3 concretouse en 4 documentais nos que se revisaban feitos históricos como a construción do Valle de los Caídos e a polémica sobre os republicanos alí enterrados ao longo de 30 anos, o incidente nuclear de Palomares ou a historia de Sanz Briz, o "Schlinder español".

Posteriormente o xornalista vigués estreouse na TVG á fronte da *A caixa negra*, no que se facían revisións dos acontecementos máis salientables da historia recente de Galicia. A terceira reportaxe, na que se lembrara o mal das vacas tolas, foi censurado pola directora da TVG, Rosa Vilas, no seu primeiro día á fronte da canle. A polémica, que mesmo salpicou ao recentemente estreado presidente da Xunta, Alberto Núñez Feijóo, rematou coa emisión da reportaxe unha semana despois do previsto.

Dende o 2010 uniuse como colaborador ó programa El Intermedio da cadea LaSexta, no que estivo 9 anos, ata que en 2019 pasou a presentar *Salvados*, da mesma cadea, substituíndo a Jordi Évole.

Programas
---------

* *Fiestra Cultural*, TVE Galicia.
* *Caiga Quien Caiga*, Telecinco.
* *El método Gonzo*, Antena 3.
* *A caixa negra*, TVG.
* *El Intermedio*, LaSexta.
* *Salvados*, LaSexta.

Notas
-----

1. ↑  "Copia arquivada". Arquivado dende o orixinal o 31 de maio de 2008. Consultado o 27 de maio de 2008.
2. ↑  "Gonzo substituirá a Jordi Évole á fronte de «Salvados»". *La Voz de Galicia* (en castelán). 3 de maio de 2019. Consultado o 29 de outubro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fernando González "Gonzo"*** |

### Outros artigos

* Gonzo (obxecto)
* Gran Wyoming
* Jordi Évole

|  |  |
| --- | --- |
| Control de autoridades | 
* Wd: Q8961320
* BNE: XX954067
* IMDb: nm2047572

 |